11. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 794 της 5/11 Δεκ. 1970 (ΦΕΚ Α΄ 266) Περί τρόπου διενεργείας διαγωνισμού προς πλήρωσιν κενών θέσεων Ανθυπασπιστών Δικαστικών Γραμματέων Δικαστικού Σώματος Ενόπλων Δυνάμεων. Έχοντες υπ’ όψιν: α)Τας διατάξεις των άρθρων 3, 4 και 5 παράγρ. 1, 2, 3 και 4 του Ν.Δ. 657/70 «περί του Δικαστικού Σώματος των Ενόπλων Δυνάμεων». β)Την υπ’ αριθ. 822/70 Γνωμοδότησιν του Συμβουλίου της Επικρατείας, προτάσει του Ημετέρου επί της Εθνικής Αμύνης Υπουργού, απεφασίσαμεν και διατάσσομεν: Άρθρον 1. Προσόντα Συμμετοχής. 1.Αι κεναί θέσεις Ανθυπασπιστών Δικαστικών Γραμματέων του Δικαστικού Σώματος των Ενόπλων Δυνάμεων πληρούνται δια κατατάξεως κατόπιν διαγωνισμού μεταξύ υποψηφίων: α)Τελειοφοίτων ή φοιτητών Ανωτάτων Σχολών εχόντων επιτυχώς υποστή τας τμηματικάς εξετάσεις του δευτέρου τουλάχιστον έτους των σπουδών των. β)Μονίμων ή εθελοντών Υπαξιωματικών και των τριών Κλάδων Ενόπλων Δυνάμεων, βαθμών Επιλοχίου ή Αρχιλοχίου, εχόντων απολυτήριον Γυμνασίου. γ)Υπογραμματέων ή Γραφέων Πολιτικών Δικαστηρίων εχόντων απολυτήριον Γυμνασίου και διετή τουλάχιστον υπηρεσίαν παρά τοις Δικαστηρίοις τούτοις. δ)Μονίμων Υπαλλήλων της Στρατιωτικής Υπηρεσίας, εχόντων απολυτήριον Γυμνασίου και διετή τουλάχιστον υπηρεσίαν παρά ταις στρατιωτικαίς Δικαστικαίς Υπηρεσίαις. 2.Οι υποψήφιοι κατά τον χρόνον της διενεργείας του διαγωνισμού, δέον όπως μη έχουν συμπληρώσει το 30όν έτος της ηλικίας των. 3.Επί πλέον των ανωτέρω οι υποψήφιοι δέον όπως: α)Μη έχουν καταδικασθή επί κακουργήματι ανεξαρτήτως αποκαταστάσεως, η επί τινι των πλημμελημάτων κλοπής, υπεξαιρέσεως, απάτης, εκβιάσεως, πλαστογραφίας, δωροδοκίας, απιστίας περί την υπηρεσίαν, παραβάσεως καθήκοντος, συκοφαντικής δυσφημήσεως, ψευδορκίας και παραβάσεως των νόμων περί μέτρων ασφαλείας του Κράτους, του πολιτεύματος, του κοινωνικού καθεστώτος και προστασίας των ελευθεριών των πολιτών. β)Μη εκκρεμή εις βάρος των ποινική δίωξις επί τινι των ως άνω αναφερομένων εγκλημάτων. γ)Μη έχουν τιμωρηθή δια βαρέα πειθαρχικά παραπτώματα κατά την κρίσιν της υπό της παραγρ. 1 του Άρθρον 9. Εξαγωγή Τελικών Αποτελεσμάτων. 1.Ο κατά τ’ ανωτέρω Πίναξ της προφορικής βαθμολογίας παραδίδεται εις την συντοντιστικήν Επιτροπήν, ήτις εξάγει και κοινοποιεί τα τελικά αποτελέσματα. 2.Ο τελικός βαθμός εκάστου υποψηφίου εξευρίσκεται δια του διπλασιασμού της γραπτής βαθμολογίας .   της προσθήκης της προφορικής τοιαύτης και της διαιρέσεως του αθροίσματος δια του αριθμού τρία (3). (Αντί για τη σελ. 218,03(β) Σελ. 218,03(γ) Τεύχος -Σελ.  Γραμματείς Στρατοδικείων 8.Ξ.ε.11 3.Ακολούθως η ανωτέρω επιτροπή συντάσσει κεχωρισμένως τελικόν πίνακα επιτυχόντων κατά σειράν επιτυχίας και τοιούτον αποτυχόντων, ους κοινοποιεί δια τοιχοκολλήσεως, εις το Αναθεωρητικόν Δικαστήριον. 8.Ξ.ε.12-14 4.Εν περιπτώσει καθ’ ην δύο ή πλείονες υποψήφιοι επιτύχουν τον αυτόν βαθμόν μονάδων γενικής σειράς επιτυχίας, ή μεταξύ των σειρά καθορίζεται βάσει του μεγαλυτέρου αριθμού μονάδων εις το μάθημα της Εκθέσεως Ιδεών. 5.Ο Πρόεδρος της Συντονιστικής Επιτροπής εντός πέντε (5) ημερών από του πέρατος του διαγωνισμού, υποβάλλει δια του Αρχηγείου Ενόπλων Δυνάμεων/1ης ΜΕΟ εις τον Υπουργόν Εθνικής Αμύνης άπαντας τους κατά τα ανωτέρω τελικούς και μερικούς πίνακας επιτυχόντων και αποτυχόντων, τα γραπτά των διαγωνισθέντων ως και έκθεσιν επί της εν γένει διενεργείας του διαγωνισμού. Άρθρον 10. Κατάταξις. 1.Εντός μηνός από της υποβολής των πινάκων ο Υπουργός Εθνικής Αμύνης προσκαλεί δι’ εγκυκλίου διαταγής προς κατάταξιν εκ του πίνακος επιτυχόντων κατά σειράν επιτυχίας τον απαιτούμενον αριθμόν επιτυχόντων προς συμπλήρωσιν του αριθμού των εισακτέων. 2.Απαγορεύεται η κατάταξις επιτυχόντων επί πλέον του καθορισθέντος δια της εγκυκλίου διενεργείας του διαγωνισμού αριθμού εισακτέων καθώς και η τροποποίησις του αριθμού εισακτέων μετά την έναρξιν του διαγωνισμού. άρθρου 4 του παρόντος προβλεπομένης Επιτροπής. δ)Τυγχάνουν υγιών Εθνικών και κοινωνικών φρονημάτων. Άρθρον 2. Απαιτούμενα δικαιολογητικά. 1.Οι κεκτημένοι τα νόμιμα προσόντα και επιθυμούντες να μετάσχουν του διαγωνισμού οφείλουν να υποβάλουν αίτησιν νομίμως χαρτοσημασμένην, επισυνάπτοντες επί ποινή αποκλεισμού τα κάτωθι κατά περίπτωσιν δικαιολογητικά: α)«Άπαντες οι υποψήφιοι: 1.Πιστοποιητικόν του αρμοδίου Δημάρχου ή Προέδρου της Κοινότητος εμφαίνον ότι κέκτηνται την Ελληνικήν ιθαγένειαν και την ηλικίαν αυτών, εφ’ ου δέον να επικολληθή φωτογραφία του υποψηφίου θεωρουμένη υπό της εκδιδούσης αρχής. Ειδικώς, οι άγοντες το 30όν έτος της ηλικίας των οφείλουν να υποβάλλουν αντίγραφον ληξιαρχικής πράξεως γεννήσεως. 2.Πιστοποιητικόν του Γραμματέως του Πρωτοδικείου του τόπου γεννήσεως εμφαίνον ότι δεν κατεδικάσθησαν επί τινι των εγκλημάτων της υποπαραγράφου 3α του προηγουμένου άρθρου. 3.Πιστοποιητικόν των αρμοδίων Εισαγγελέων Πρωτοδικών και Εφετών εμφαίνον ότι δεν εκκρεμεί εις βάρος των ποινική δίωξις επί τινι των εν υποπαραγράφω 3α του άρθρου 1 εγκλημάτων. 4.Πιστοποιητικόν του αρμοδίου Στρατολογικού Γραφείου, εμφαίνον ότι εξεπλήρωσαν τας στρατιωτικάς των υποχρεώσεις. Απαλλάσσονται της υποβολής του πιστοποιητικού τούτου οι Μόνιμοι ή εθελονταί Υπαξιωματικοί και των τριών Κλάδων Ενόπλων Δυνάμεων. 5.Πιστοποιητικόν της αρμοδίας Αστυνομικής Αρχής περί των υγιών εθνικών και κοινωνικών φρονημάτων αυτών. Το Πιστοποιητικόν τούτο υποβάλλεται υπό της εκδιδούσης αρχής απ’ ευθείας εις το Αρχηγείον Ενόπλων Δυνάμεων 1ην Μικτήν Επιτελικήν Ομάδα (ΜΕΟ). Οι υποψήφιοι μετά των δικαιολογητικών δέον να υποβάλουν βεβαίωσιν της Αρχής περί υποβολής αυτή σχετικής αιτήσεως. Απαλλάσσονται της υποβολής τούτου οι μόνιμοι ή εθελονταί Υπαξιωματικοί. Δια τούτους τη αιτήσει των, αι Μονάδες ή Υπηρεσίαι εις ας υπηρετούν υποβάλλουν απ’ ευθείας αναφοράν εις το Αρχηγείον Ενόπλων Δυνάμεων, 1ης ΜΕΟ, εμφαίνουσαν το ανεπίληπτον της διαγωγής των, ως και τα τυχόν υπάρχοντα εν τοις ατομικοίς φακέλλοις δυσμενή στοιχεία και ποινάς, μετά των αιτιολογιών των και πλήρους αντιγράφου φύλλου Μητρώου. 6.Κεκυρωμένον αντίγραφον του τίτλου σπουδών των. β)Οι Μόνιμοι υπάλληλοι της Στρατιωτικής Υπηρεσίας, Υπογραμματείς και Γραφείς Πολιτικών Δικαστηρίων επί πλέον των εν τη προηγουμένη υποπαραγράφω 1α δικαιολογητικών, υποβάλλουν και πιστοποιητικόν της Διευθύνσεως Προσωπικού του Υπουργείου αυτών, εμφαίνον τον χρόνον της υπηρεσίας, τον βαθμόν και τας τυχόν επιβληθείσας πειθαρχικάς ποινάς μετά των αιτιολογιών αυτών. 2.Τα εν τη προηγουμένη παραγράφω δικαιολογητικά υποβάλλουν εις Υπουργείον Εθνικής Αμύνης / Αρχηγείον Ενόπλων Δυνάμεων / 1ην ΜΕΟ επί ποινή απορρίψεως είκοσι (20) ημέρας προς της ενάρξεως διενεργείας του διαγωνισμού. (Μετά την σελ. 218(γ) Σελ. 218,01 Τεύχος 405-Σελ. 13 Γραμματείς Στρατοδικείων 8.Ξ.ε.11 Άρθρον 3. Προκήρυξις Διαγωνισμού. 1.Ο διαγωνισμός προκηρύσσεται δι’ εγκυκλίου διαταγής του Υπουργού Εθνικής Αμύνης, εκδιδομένης προτάσει του Αρχηγού Ενόπλων Δυνάμεων δύο (2) τουλάχιστον μήνας προ της ημερομηνίας διενεργείας του διαγωνισμού και περιλαμβάνει: α)Τον αριθμόν των εισακτέων προς πλήρωσιν κενών θέσεων. β)Τα προσόντα των υποψηφίων. γ)Τα απαιτούμενα δικαιολογητικά και την ημερομηνίαν υποβολής των. δ)Τα εξεταστέα μαθήματα. ε)Την χρονολογίαν διεξαγωγής του διαγωνισμού. ζ)Πάσαν ετέραν αναγκαίαν λεπτομέρειαν. 2.Περίληψις της ανωτέρω εγκυκλίου δημοσιεύεται εις την Εφημερίδα της Κυβερνήσεως και εις δύο ημερησίας Εφημερίδας εκδιδομένας εν Αθήναις και Θεσσαλλονίκη. 3.Αι Μονάδες εις ας υπηρετούν, οι εκ των υποψηφίων, Μόνιμοι ή εθελονταί Υπαξιωματικοί και μόνιμοι Υπάλληλοι της Στρατιωτικής Υπηρεσίας χορηγούν εις τούτους Φύλλον Πορείας ή φύλλον μεταβάσεως, δια την συμμετοχήν των εις τον διαγωνισμόν, αι δε λοιπαί Υπηρεσίαι υποχρεούνται όπως διευκολύνουν τους υποψηφίους δια χορηγήσεως φύλλου Πορείας ή αδείας. Άρθρον 4. Έλεγχος Δικαιολογητικών. 1.Δια Διαταγής του Υπουργείου Εθνικής Αμύνης συγκροτείται Επιτροπή εκ τριών ανωτέρων Αξιωματικών εκ των εις το Αρχηγείον Ενόπλων Δυνάμεων υπηρετούντων, ήτις προβαίνει εις τον έλεγχον των δικαιολογητικών, άμα τη λήξει της προς υποβολήν προθεσμίας. Το εν εκ των μελών της Επιτροπής δέον να είναι Δικαστικός Σύμβουλος Β΄ ή Γ΄ Τάξεως. Καθήκοντα Προέδρου της Επιτροπής ασκεί το ανώτερον ή αρχαιότερον μέλος, Γραμματεύς δε ορίζεται κατώτερος Αξιωματικός Δικαστικός Γραμματεύς. 2.Η Επιτροπή ελέγχει τα δικαιολογητικά των υποψηφίων και αποφασίζει κατά πλειοψηφίαν περί της αποδοχής ή απορρίψεως τούτων, συντάσσουσα κεχωρισμένως πίνακας. Η απόφασις περί απορρίψεως των δικαιολογητικών δέον να είναι ητιολογημένη. 3.Ο Πρόεδρος της Επιτροπής υποβάλλει αμφοτέρους τους πίνακας, δια του ΑΕΔ/1ης ΜΕΟ, εις τον Υπουργόν Εθνικής Αμύνης. Σελ. 218,02 Τεύχος 405-Σελ. 14 Άρθρον 5. Υγειονομική Εξέτασις Υποψηφίων. 1.Οι κρινόμενοι υπό της Επιτροπής του προηγουμένου άρθρου ως κεκτημένοι τα νόμιμα προσόντα συμμετοχής εις τον διαγωνισμόν, παραπέμπονται δια διαταγής του Αρχηγού Ενόπλων Δυνάμεων ενώπιον της Ανωτάτης του Στρατού Υγειονομικής Επιτροπής, προς εξέτασιν της σωματικής των ικανότητος, συμφώνως προς το Β.Δ. 434/29-4-1961 «περί εξετάσεως της σωματικής ικανότητος των κατατασσομένων εις τον Στρατόν και περί Υγειονομικών Επιτροπών». 2.Οι ουδόλως ή μη εγκαίρως παρουσιαζόμενοι προς εξέτασιν αποκλείονται του διαγωνισμού. 3.Η ΑΣΥΕ υποβάλλει εις τον Αρχηγόν Ενόπλων Δυνάμεων ονομαστικήν κατάστασιν των παρ’ αυτής κριθέντων ικανών ή ανικάνων. 4.Δια διαταγής του Αρχηγού Ενόπλων Δυνάμεων καλούνται οι κριθέντες ικανοί σωματικώς όπως λάβουν μέρος εις τον διαγωνισμόν, αποκλειομένων των κριθέντων ανικάνων. 5.Δεν υπόκεινται εις υγειονομικήν εξέτασιν οι εν ενεργεία Μόνιμοι ή εθελονταί Υπαξιωματικοί και των τριών Κλάδων Ενόπλων Δυνάμεων. Άρθρον 6. Εξεταστέα Μαθήματα. 1.Οι υποψήφιοι εξετάζονται εγγράφως και προφορικώς ενώπιον των κατά το άρθρον 4 του Ν.Δ. 657/70 προβλεπομένων Επιτροπών επί των κάτωθι μαθημάτων μετά των συντελεστών αυτών. α)Εκθέσεως Ιδεών (εν τη Νεοελληνική γλώσση), εγγράφως, Συντελεστής δέκα (10). β)Στοιχείων Κώδικος της Ποινικής Δικονομίας, Συντελεστής δέκα (10). γ)Στοιχείων του Στρατιωτικού Ποινικού Κώδικος, Συντελεστής δέκα (10). δ)Στενογραφίας, προαιρετικώς, Συντελεστής οκτώ (8). 2.Η εξεταστέα ύλη εις τα μαθήματα των υποπαραγράφων β και γ της προηγουμένης παραγράφου ορίζεται ως ακολούθως: α)Εκ του Κώδικος Ποινικής Δικονομίας (άρθρα 113, 109-121, 138-169, 177-178 και 239-291). β)Εκ του Στρατιωτικού Ποινικού Κώδικος (άρθρα 175-213 και 269-382). 3.Η βαθμολογική κλίμαξ ορίζεται από μηδέν έως είκοσιν (20). 4.Ως βάσις δι’ έκαστον των μαθημάτων καθορίζεται ο βαθμός δέκα (10), πλην του προαιρετικού μαθήματος της Στενογραφίας, δι’ ο βάσις καθορίζεται ο βαθμός οκτώ (8). 5.Υποψήφιος μη συγκεντρώσας την βάσιν εις οιονδήποτε μάθημα θεωρείται αποτυχών. 8.Ξ.ε.11 Γραμματείς Στρατοδικείων Άρθρον 7. Διενέργεια διαγωνισμού - Βαθμολόγησις Μαθημάτων. 1.Δια διαταγής του Αρχηγού ενόπλων Δυνάμεων συγκροτούνται αι κατά τα άρθρα 4 και 5 παραγρ. 3 Ν.Δ. 657/70 προβλεπόμεναι δι’ έκαστον μάθημα εξεταστικαί Επιτροπαί, μία δε εκ τούτων ορίζεται ως Συντονιστική του διαγωνισμού, έχουσα τας εν τω παρόντι διατάγματι καθοριζομένας αρμοδιότητας.  2.Το πρόγραμμα διενεργείας του διαγωνισμού καταρτίζεται υπό της Συντονιστικής Επιτροπής. 3.Οι διαγωνιζόμενοι υποχρεούνται να παρευρίσκωνται την καθοριζομένην υπό του προγράμματος ημέραν και ώραν εις τον χώρον του διαγωνισμού, απαγορευομένης της συμμετοχής των εις περίπτωσιν καθ’ ην προσέλθουν μετά την εκφώνησιν του θέματος. Απαγορεύεται η διενέργεια συμπληρωματικού ή μεμονομένου διαγωνισμού. 4.Η λεπτομερής εξέτασις και βαθμολογία εκάστου μαθήματος ενεργείται ως ακολούθως: α)Ολίγον χρόνον προ της εξετάσεως εκάστου μαθήματος η οικεία Επιτροπή καταρτίζει, κατά τρόπον σαφή, δύο θέματα δυνάμενα να περιλαμβάνουν πλείονα του ενός ζητήματα, άτινα ο Πρόεδρος υπαγορεύει εις τους διαγωνιζομένους. β)Η ανάπτυξις των θεμάτων γίνεται επί χάρτου χορηγουμένου υπό της Επιτροπής, δεόντως εσφραγισμένου και φέροντος εις το άνω αριστερόν Τμήμα επικάλυμα αδιαφανές ορθογώνιον και κυανούν, κάτωθεν του οποίου αναγράφουν οι διαγωνιζόμενοι τα ονοματεπώνυμά των, μεθ’ ο επικολλούν τούτο κατόπιν ελέγχου της Επιτροπής. γ)Η γραπτή εξέτασις δεν πρέπει να υπερβαίνη το χρονικόν διάστημα των τεσσάρων (4) ωρών, από της παραδόσεως των θεμάτων. Χρήσις κωδίκων δεν επιτρέπεται. δ)Τα γραπτά μετά την συλλογήν και ανάμιξίν των, αριθμούνται υπό του Προέδρου δι’ αύξοντος αριθμού 1, 2, 3, 4 κ.λ.π., μονογραφούνται υπ’ αυτού και των μελών της Επιτροπής και εν συνεχεία βαθμολογούνται. ε)Έκαστον μέλος της Επιτροπής, αρχής γενομένης από του νεωτέρου, ελέγχει τα γραπτά κατ’ ιδίαν και αναγράφει την βαθμολογίαν επί ιδιαιτέρας καταστάσεως έναντι του αύξοντος αριθμού της καταστάσεως, όστις ανταποκρίνεται προς τον αύξοντα αριθμόν του γραπτού. Η βαθμολογία δια κλασματικών αριθμών απαγορεύεται. ζ)Περατωθείσης της κατ’ ιδίαν βαθμολογίας των γραπτών, η Επιτροπή προβαίνει εις συντονισμόν, εις τρόπον ώστε η βαθμολογία εκάστου μέλους να μη αφίσταται της τοιαύτης του Προέδρου πλέον των δύο βαθμών. η)Μετά τον συντονισμόν της βαθμολογίας συντάσσεται συγκεντρωτική κατάστασις εφ’ ης έναντι του αριθμού του αντιστοιχούντος προς έκαστον γραπτόν αναγράφεται η βαθμολογία του Προέδρου και των μελών της Επιτροπής, ο δε μέσος όρος αποτελεί την τελικήν γραπτήν βαθμολογίαν εκάστου μαθήματος. Η κατάστασις, υπογράφεται υπό του Προέδρου και των μελών της Επιτροπής. θ)Η ως άνω βαθμολογία αναγράφεται εφ’ εκάστου γραπτού δι’ ερυθράς μελάνης ολογράφως και αριθμητικώς, παραπλεύρως δε μονογράφουν δια κυανομαύρου μελάνης άπαντα τα μέλη της Επιτροπής. Εν συνεχεία η Επιτροπή προβαίνει εις την αποκάλυψιν των ονομάτων των διαγωνισθέντων συντάσσουσα κεχωρισμένως πίνακα επιτυχόντων, κατά σειράν επιτυχίας και τοιούτον αποτυχόντων. ι)Οι Πρόεδροι των Επιτροπών παραδίδουν τα γραπτά των υποψηφίων μετά των συνταχθέντων πινάκων εις την Συντονιστικήν Επιτροπήν, ήτις εξάγει τα τελικά επί της γραπτής δοκιμασίας αποτελέσματα, άτινα κοινοποιούνται εις τους υποψηφίους δια τοιχοκολλήσεως. Άρθρον 8 Προφορική Εξέτασις - Βαθμολογία. 1.Οι επιτυχόντες κατά τας γραπτάς εξετάσεις καλούνται όπως εξετασθούν προφορικώς ενώπιον των αυτών Επιτροπών, βάσει καταρτιζομένου προγράμματος υπό της Συντονιστικής Επιτροπής. Οι αποτυχόντες αποκλείονται της προφορικής δοκιμασίας. 2.Τα μέλη της Επιτροπής βαθμολογούν κεχωρισμένως έκαστον υποψήφιον, μεθ’ ο γίνεται ο κατά το προηγούμενον άρθρον συντονισμός και εξάγεται ο μέσος όρος της προφορικής δοκιμασίας, συντασσομένου πίνακος εις τετραπλούν. 3.Δια τους διαγωνιζομένους εις το μάθημα της Στενογραφίας, αι επί πλέον του συντελεστού 8, μονάδες λαμβάνονται υπ’ όψιν και προστίθενται δια την βελτίωσιν της βαθμολογίας των.

[Source: greek_legal_code_raptarchis | Tokens: 13055]